2018.04.12.

Sajtóközlemény

**„A szigetvári gyógyhely komplex fejlesztése”**

**Szigetvár Város Önkormányzat 639,62 millió forint vissza nem térítendő támogatást nyert a „Gyógyhelyek komplex turisztikai fejlesztése” tárgyú pályázati kiíráson, a Gazdaságfejlesztési és Innovációs Operatív Program keretén belül. A beruházás célja Szigetvár 2020-ra egy egységes megjelenésű, komplex turisztikai termékké történő fejlesztése, amely egymást kiegészítő kulturális és gyógyturisztikai attrakcióival vonzza a látogatók sokaságát.**

A fejlesztés a várpark területén valósul meg. A projekt megvalósítási időszaka: 2017.12.01-2019.05.31. A tervezett beruházás főbb elemei a természetes gyógytényezőt kiegészítő rendszeres, kulturális, művészeti rendezvények, fesztiválok lebonyolítására alkalmas infrastrukturális feltételek fejlesztése, a turisztikai szezont meghosszabbító, egész évben működő turisztikai termékek, szolgáltatások fejlesztése, infrastrukturális fejlesztések, településfejlesztési jellegű beruházások (parkolók és közlekedési feltételek fejlesztése), vonzó városkép kialakítása, marketing és egyéb tevékenységek.

A GINOP-7.1.3-2015 program célja és keretei lehetőséget biztosítanak arra, hogy kialakításra kerüljön egy olyan **vendégfogadó épület és rekreációs park**, amely biztosítja a gyógyhelyre való megérkezés feltételeit, megfelelő, élményekkel teli kiindulópontként szolgál a várost látogató turisták számára. Különösen igaz ez a családokra, akik gyermekeikkel érkeznek a városba és a gyógyhelyfejlesztési stratégia egyik fő célcsoportját adják. A támogatás hozzájárul a szezonalitás csökkentéséhez, a látogatók számának, a tartózkodási idejüknek, valamint a költési hajlandóságuknak a növeléséhez. Ezzel támogatja a gyógyhelyfejlesztési stratégia víziójának elérését:

ÖNÁLLÓAN TÁMOGATHATÓ TEVÉKENYSÉGEK

* Vendégfogadó épület kialakítása (376 m2 nettó alapterületű)
* Többgenerációs játszótér és szabadidő park kialakítása
* Rendezvényinfrastruktúra kialakítása

ÖNÁLLÓAN NEM TÁMOGATHATÓ, KAPCSOLODÓ TEVÉKENYSÉGEK

* Zöldterületek, térelemek és sétautak rekonstrukciója/kialakítása
* Parkoló és közúti kapcsolatának kialakítása
* Vendégfogadó épület nem önállóan támogatható elemei
* Előkészítési és egyéb kapcsolódó költségek

A projektről bővebb információt a www.szigetvar.hu oldalon olvashatnak.

**További információ kérhető:**

Marton-Fekete Csilla

Elérhetőség: +36 30 773 1807; Marton.Fekete.Csilla@szigetvar.hu